《邦求假仆制槁示诗褒拂次韵为谢》
宋代·李正民

漫试词科久缀文，误升禁掖掌丝纶。判花旧职怀先德，留草私家愧古人。

珍宝未能逃拙涩，诏书何以变温纯。相如多病辞源涸，紫橐同君再拂尘。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。